Úrslit Íslandsmótsins í blaki hefjast í dag en allir leikirnir verða í beinni á Sporttv . HK og KA mætast bæði í karlaflokki og kvennaflokki en karlarnir hefja leik í kvöld . Leikið er heimavelli HK í fyrsta leiknum hjá körlunum en sá leikur hefst kl. 19:30 í kvöld í Fagralundi . Annar leikur liðanna er svo á dagskrá á föstudag kl. 20:00 í KA heimilinu og svo sá þriðji á laugardag kl. 16:00 í KA heimilinu . Í kvennaflokki mætast HK og KA einnig og er byrjað á heimavelli HK en leikið er á morgun miðvikudag kl. 19:30 í Fagralundi . Annar leikur liðanna er svo á dagskrá á laugardag kl. 14:00 í KA heimilinu og svo sá þriðji á sunnudag kl. 14:00 í KA heimilinu . Allir leikir verða sýndir í beinni á Sporttv en þá sjónvarpsstöð má finna á rás 13 hjá Vodafone og Símanum .